ગુજરાત વિધાનસભાની ચૂંટણી વખતે હાર્દિક પટેલના ડાબા હાથ ગણાતા દિનેશ બાંભણીયાએ હાર્દિક પટેલથી પોતાનો છેડો ફાડી દીધો હતો. હવે ચૂંટણી પછી જ્યાં એક તરફ હાર્દિક પટેલ ચિંતન શિબિર કરીને પાસનું નવસર્જન કરી રહ્યો છે ત્યારે દિનેશ બાંભણીયાએ શુક્રવારે એક પ્રેસવાર્તા કરીને એક પછી એક હાર્દિક પર પ્રહારો કર્યા હતા. આ પ્રેસવાર્તામાં દિનેશે હાર્દિક પટેલને સીધો સવાલ કરીને પુછ્યું હતું કે શહીદો માટે ઉગરાવેલું ફંડ તેમના ઘર સુધી ક્યારે પહોંચશે. ઉલ્લેખનીય છે કે દિનેશ બાંભણીયાએ હાર્દિક પટેલને 10 જેવા સવાલો પૂછ્યા હતા. જેમાં કોંગ્રેસથી 30 ટિકિટ માંગવાની વાત પણ ઉચ્ચારી હતી.